న్యూయార్క్: రోజుకో అణుబాంబు పరీక్షిస్తూ అమెరికాను మంచినీళ్లు తాగిస్తున్న ఉత్తరకొరియా అధ్యక్షుడు కిమ్ జాంగ్ ఉన్.. తాజాగా మరో ఎత్తుగడ వేశారా? ప్రపంచం ముందు తనను ఒంటరిగా నిలబెట్టాలనుకుంటున్న అమెరికాకు.. రివర్స్ కౌంటర్తో దెబ్బకొట్టేందుకు ప్రయత్నిస్తున్నారా? అవుననే అంటున్నారు అమెరికా మాజీ సీనియర్ అధికారి డాక్టర్ బ్రాడ్ రాబర్ట్స్... అమెరికా నుంచి దాని మిత్రదేశాలను దూరం చేసేందుకు ఆస్ట్రేలియాపై ఉత్తరకొరియా అణుబాంబు ప్రయోగించే అవకాశం ఉందని ఆయన హెచ్చరించారు.అమెరికా అణు రక్షణ విభాగంలో డిప్యూటీ అసిస్టెండ్ సెక్రటరీగా పనిచేసిన రాబర్ట్స్... ఎవ్వర్నీ మాట్లాడకుండా చేసేందుకు ఆస్ట్రేలియాపై దాడిచేయడమే ఉత్తర కొరియా అధ్యక్షుడి ముందున్న అవకాశం కావచ్చునన్నారు. తన హెచ్చరికలను పెడచెవిన పెడుతున్న దేశాలను కిమ్ భయపెట్టి దారికి తెచ్చుకునే అవకాశం ఉందన్నారు. ఒంటరిగా నిలిచిన ఉత్తర కొరియా ప్రపంచానికే ముప్పుగా తయారైందంటూ ఐక్యరాజ్య సమితి అణు అనుబంధ సంస్థ ఆందోళన వెలిబుచ్చిన నేపథ్యంలోనే రాబర్ట్స్ వ్యాఖ్యలు రావడం ప్రపంచాన్ని మరింత కలవరపెడుతోంది. ఉత్తరకొరియా వరుసబెట్టి ఆరుసార్లు అణు పరీక్షలు నిర్వహించడం ‘‘చాలా వేగవంతమైన పురోగతి’’ అని అంతర్జాతీయ అటామిక్ ఎనర్జీ ఏజెన్సీ డైరెక్టర్ యుకియా అమానో పేర్కొన్నారు. ఈ నేపథ్యంలో అంతర్జాతీయ సమాజం మొత్తం ఏకతాటిపైకి రావాల్సిన అవసరం ఉందని పిలుపునిచ్చారు.
neuark: rojuko anubambu pareekshistuu americanu manchineellu taagistunna uttarakoriya adhyakshudu kim jang un.. taajaagaa maro ettugada vesara? prapancham mundu tananu ontarigaa nilabettaalanukuntunna americaku.. revers kountartho debbakottenduku prayatnistunnara? avunane antunnaru america maji seanier adhikari dactor brad raberts... america nunchi daani mitradesaalanu dooram chesenduku australiapy uttarakoriya anubambu prayoginche avakaasam undani aayana heccharinchaaru.america anhu rakshana vibhaagamlo deputy assistend secrataryga panichesina raberts... evvarni matladakunda chesenduku australiapy daadicheyadame uttara koria adhyakshudi mundunna avakaasam kaavachunannaaru. tana heccharikalanu pedachevina pedutunna deshaalanu kim bhayapetti daariki tecchukune avakaasam undannaaru. ontarigaa nilichina uttara koria prapanchaanike muppugaa tayaaraindantuu aikyarajya samiti anhu anubandha samstha aandolana velibucchina nepathyamlone raberts vyaakhyalu ravadam prapanchaanni marinta kalavarapedutondi. uttarakoriya varusabetti aarusaarlu anhu pareekshalu nirvahinchadam ‘‘chala vegavantamaina purogati’’ ani antarjaatiiya atamic energy agency director yukia amano perkonnaru. ee nepathyamlo antarjaatiiya samajam mottam ekataatipaiki ravalsina avasaram undani pilupunicchaaru.